《彭泽怀古》
宋代·赵公豫

青山环小邑，白水绕孤城。楚蜀源流远，衡庐气脉清。

云浮萦客思，日落动波声。堪羡陶彭泽，归田不问名。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。